62022TO0104_INF
Определение на председателя на седми състав на Общия съд от 8 юни 2022 г. — Унгария/Комисия
(Дело T‑104/22 R)
„Обезпечително производство — Достъп до документи — Регламент (ЕО) № 1049/2001 — Европейски структурни и инвестиционни фондове — Регламент (ЕС) № 1303/2013 — Документи, издадени от държава членка — Молба за спиране на изпълнението — Fumus boni juris — Неотложност — Претегляне на интересите“
1.
Обезпечително производство — Спиране на изпълнението — Временни мерки — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Основания, свързани с прилагането на предвиденото в Регламент № 1049/2001 изключение от правото на публичен достъп и с нарушението на задължението за лоялно сътрудничество — Вероятна основателност на твърденията за наличието на основания
(член 4 ДЕС; членове 278 ДФЕС и 279 ДФЕС; съображение 10, член 2, параграф 3 и член4, параграф 1, буква а) и параграфи 2, 4 и 5 от Регламент № 1049/2001 на Европейския парламент и на Съвета и съображение 10 и член 73 от Регламент № 1303/2013 на Европейския парламент и на Съвета)
(вж. т. 19, 20, 43—48 и 50—52)
2.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Документи, издадени от държава членка — Възможност на държавата членка да поиска от институцията да не оповестява документи — Компетентност на институцията — Контрол на основателността на отказа за предоставяне на достъп с оглед на предвидените в посочения регламент изключения — Обхват — Задължение за мотивиране
(член 4, параграфи 1—3 и 5 от Регламент № 1049/2001 на Европейския парламент и на Съвета)
(вж. т. 33—37)
3.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Решение на Комисията, с което се предоставя частичен достъп до документи, издадени от органите на държава членка — Невъзможност след това да се възстанови тяхната поверителност — Включване
(членове 278 ДФЕС и 279 ДФЕС)
(вж. т. 54 и 57—60)
Диспозитив
1)
Спира изпълнението на решението на Европейската комисия от 14 декември 2021 г., прието съгласно Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията и отнасящо се до потвърдително заявление GestDem 2021/2808 за осигуряване на публичен достъп до документи, издадени от унгарските органи, доколкото с това решение се разрешава достъп до документите, издадени от тези органи.
2)
Не се произнася по съдебните разноски.